**ΕΝΙΑΙΟΣ ΣΥΛΛΟΓΟΣ  ΕΡΓΑΖΟΜΕΝΩΝ**

**ΨΥΧΙΑΤΡΙΚΟΥ ΝΟΣΟΚΟΜΕΙΟΥ ΑΤΤΙΚΗΣ**

Λ. Αθηνών 374 – Χαϊδάρι

Τηλ.2132054152- fax.2132054321

|  |
| --- |
|                                            Χαϊδάρι, *18/05/2015* |

**ΔΕΛΤΙΟ ΤΥΠΟΥ**

 O Ενιαίος Σύλλογος Εργαζομένων με αφορμή το τραγικό συμβάν του θανάτου ασθενούς τα ξημερώματα της Κυριακής στο χώρο του Νοσοκομείου μας, εκφράζει τα θερμά συλλυπητήρια στην οικογένεια του θανόντος και συγχρόνως καλεί τους αρμόδιους φορείς να σκύψουν πάνω στα προβλήματα της υποστελέχωσης του Νοσοκομείου σε Ιατρικό, Νοσηλευτικό, Τεχνικό, Διοικητικό προσωπικό για να μην συμβούν στο μέλλον παρόμοια περιστατικά.

Παρά τις επισημάνσεις του Ιατρικού και Νοσηλευτικού προσωπικού της κλινικής και τις γραπτές αναφορές στην Διοίκηση με κοινοποίηση και στην Εισαγγελία για μεταφορά σε ασφαλή χώρο του συγκεκριμένου ασθενή η Διοίκηση του Νοσοκομείου δεν έκανε καμία ενέργεια. Όπως έχουμε επισημάνει ήδη με ανακοίνωση – καταγγελία του Σωματείου μας στις 17/11/2014 (συννημένο έγγραφο) καθιστά υπεύθυνο τον Διοικητή του Νοσοκομείου μας Παύλου Θεοδωράκη για τον κίνδυνο για τις ζωές ασθενών και εργαζομένων λόγω της υποστελέχωσης των υπηρεσιών

Οι εργαζόμενοι με κατάθεσης ψυχής κρατούν ανοιχτό το Νοσοκομείο και θα συνεχίζουν να αγωνίζονται με σεβασμό, τις ανάγκες, τα δικαιώματα και την αξιοπρέπεια ασθενών και των εργαζομένων για την πρόσβαση όλων σε σύγχρονες ποιοτικές Δημόσιες και Δωρεάν υπηρεσίες Ψυχικής Υγείας.

Για το Δ.Σ.

      Ο Πρόεδρος                                              Ο Γραμματέας

   Ν. ΠΑΝΑΓΟΥΛΗΣ                                   Ι. ΚΟΥΡΜΟΥΛΑΚΗΣ